
ΤΡΙΤΗ 12 ΙΟΥΝΙΟΥ 2012 

ΟΜΑΔΑ Α

Α1 Στις παρακάτω προτάσεις, από (α) μέχρι και (στ), να γράψετε στην κόλλα σας τον γράμμα της καθεμιάς και δίπλα του τη λέξη ΣΩΣΤΟ, αν η πρόταση είναι σωστή ή τη λέξη ΛΑΘΟΣ, αν η πρόταση είναι λανθασμένη. 
(α) Η δράση των πολιτικών δεν πρέπει να περιορίζεται στην εξυπηρέτηση συμφερόντων, αλλά πρωτίστως να υπηρετεί αξίες. ΣΩΣΤΟ (σελίδα 14)
(β) Ο δικηγόρος και ο δικαστής είναι νομικά πρόσωπα. ΛΑΘΟΣ (σελίδα 25) 

(γ) Σήμερα στην Ελλάδα ισχύει το Σύνταγμα που ψηφίστηκε το 1975 και το οποίο αναθεωρήθηκε τρεις φορές, το 1986, το 2001 και το 2008. ΣΩΣΤΟ (σελίδα 35)
(δ) Στη συνταγματική μοναρχία η εξουσία του μονάρχη είναι απεριόριστη. ΛΑΘΟΣ (σελίδα 38) 

(ε) Ο Πρόεδρος της Δημοκρατίας εκλέγεται από τον λαό. ΛΑΘΟΣ (σελίδα 52) 

(στ) Καταχρηστικά ασκείται ένα δικαίωμα, όταν ασκείται για σκοπό διαφορετικό από εκείνον για τον οποίο θεσπίσθηκε. ΣΩΣΤΟ (σελίδα 69) 

Μονάδες 24 

Στις παρακάτω προτάσεις από Α2 έως και Α4, να γράψετε στην κόλλα σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.
Α2 Πόσοι βουλευτές εκλέγονται από τα Δωδεκάνησα στο Ελληνικό Κοινοβούλιο;

(α) 3 βουλευτές

(β) 4 βουλευτές

(γ) 5 βουλευτές (σελίδα 42)
(δ) 6 βουλευτές
Μονάδες 6 

Α3 «Όλες οι εξουσίες πηγάζουν από τον λαό και ασκούνται υπέρ αυτού και του έθνους».  Οι διατάξεις αυτές κατοχυρώνουν την:

(α) αρχή της διάκρισης των λειτουργιών 

(β) αρχή της λαϊκής κυριαρχίας (σελίδα 45)
(γ) αρχή του κοινωνικού κράτους δικαίου

(δ) αρχή του κράτους δικαίου
Μονάδες 6 

Α4 Πολιτικό δικαίωμα είναι:

(α) το δικαίωμα αναφοράς στις αρχές 

(β) το δικαίωμα για εργασία

(γ) το δικαίωμα για θρησκευτική ελευθερία

(δ) το δικαίωμα διορισμού ως ενόρκου στα μικτά ορκωτά δικαστήρια (σελίδα 72)
Μονάδες 6 

Α5 Να αντιστοιχίσετε τα δεδομένα της Στήλης 1 με αυτά της Στήλης 2 γράφοντας στην κόλλα σας το γράμμα της Στήλης 1 και δίπλα του το σωστό αριθμό από τη Στήλη 2.
	Στήλη 1
	Στήλη 2

	(α) Αστικό δίκαιο ((
(β) Δικονομία ( (
(γ) Εμπορικό δίκαιο ( (
(δ) Εργατικό δίκαιο ( (
(ε) Ποινικό δίκαιο ( (
	1. Έκδοση επιταγής από έμπορο

2. Εξέταση μαρτύρων από δικηγόρο στο δικαστήριο

3. Καταγγελία σύμβασης εργασίας από εργαζόμενο

4. Ληστεία μιας τράπεζας

5. Σύμβαση μίσθωσης σπιτιού


Μονάδες 8 

ΟΜΑΔΑ Β

Β1 (α) Να δώσετε τον ορισμό του δικαίου (μονάδες 1) και να αναφέρετε επιγραμματικά τα βασικά χαρακτηριστικά των κανόνων δικαίου (μονάδες 6).
Το Δίκαιο είναι ένα σύστημα (οργανωμένο σύνολο) κανόνων που ρυθμίζουν με τρόπο δεσμευτικό την κοινωνική συμπεριφορά (1μ). 
1. Ο δεσμευτικός τους χαρακτήρας.  Όποιος δεν συμμορφώνεται προς τους κανόνες δικαίου, υφίσταται κυρώσεις (2μ).
2. Η γενική και αφηρημένη διατύπωση.  Οι κανόνες δικαίου δεν ρυθμίζουν μια συγκεκριμένη περίπτωση, αλλά ορίζουν κάποιες προϋποθέσεις (2μ).
3. Η ρύθμιση εκείνων των κοινωνικών σχέσεων που κάθε φορά θεωρούνται καίριες για την ενότητα και τη διατήρηση της συγκεκριμένης κοινωνίας τη δεδομένη ιστορική στιγμή (2μ).
(β) Η ηθική και το δίκαιο δεν συμπίπτουν πάντα.  Να αναφέρετε δύο παραδείγματα όπου μια πράξη είναι νόμιμη, αλλά δεν είναι ηθική (μονάδες 4) και μια πράξη που είναι ηθική, αλλά δεν είναι νόμιμη (μονάδες 4).
Νόμιμη Πράξη – Όχι Ηθική: Το γκρέμισμα αυθαίρετου κτηρίου που στέγαζε μια άπορη οικογένεια μπορεί να είναι μια νόμιμη πράξη, ηθικά πάντως αποδοκιμάζεται (4μ). 
Ηθική Πράξη – Όχι Νόμιμη: Στην τραγωδία «Αντιγόνη» του Σοφοκλή η παράβαση από την Αντιγόνη της απαγόρευσης του Κρέοντα να θάψει τον αδερφό της επιδοκιμάζεται απόλυτα και μάλιστα διαχρονικά (4μ). 

Μονάδες 15 

Β2 Να περιγράψετε τις μορφές της αντιπροσωπευτικής κοινοβουλευτικής δημοκρατίας.  

· Βασιλευόμενη Κοινοβουλευτική Δημοκρατία (1μ): Αρχηγός του κράτους είναι ο βασιλιάς (1μ).  Το αξίωμα του είναι κληρονομικό και ισόβιο (1μ).  Οι αρμοδιότητές του είναι κατά κανόνα περιορισμένες, ο ρόλος του είναι πιο πολύ συμβολικός (1μ).  Τον ουσιαστικό ρόλο της λήψης των πολιτικών αποφάσεων έχει η εκλεγμένη από τον λαό Κυβέρνηση (Μ. Βρετανία, Βέλγιο, Ολλανδία, Δανία, Σουηδία, Ισπανία κτλ.) (1μ). 
· Προεδρευόμενη Κοινοβουλευτική Δημοκρατία (1μ): Στο πολίτευμα αυτό, αρχηγός του κράτους είναι ο Πρόεδρος της Δημοκρατίας (ΠτΔ), ο οποίος είναι αιρετός και εκλέγεται από τη Βουλή (2μ).  Ο ΠτΔ δεν έχει ουσιαστικές πολιτικές αρμοδιότητες όπως συμβαίνει π.χ. στην Ελλάδα, την Ιταλία, τη Γερμανία (1μ).  Τις πολιτικές αποφάσεις λαμβάνει η εκλεγμένη από τον λαό Κυβέρνηση (1μ).
· Προεδρική Κοινοβουλευτική Δημοκρατία (1μ): Στο πολίτευμα αυτό, ο Πρόεδρος της Δημοκρατίας είναι και αρχηγός του κράτους και πρόεδρος της Κυβέρνησης (1μ).  Η Κυβέρνηση σχηματίζεται από τον Πρόεδρο της Δημοκρατίας, ο οποίος έχει ουσιαστικές πολιτικές αρμοδιότητες (1μ).  Η εκλογή του Προέδρου της Δημοκρατίας πραγματοποιείται είτε άμεσα από τον λαό (π.χ. Γαλλία) (1μ), είτε από ειδικό σώμα εκλεκτόρων (π.χ. Η.Π.Α., Κύπρος, Ρωσία κτλ.) (1μ).
Μονάδες 15 

Β3 (α) Να περιγράψετε τις διακρίσεις των δικαστηρίων (μονάδες 12). 
· Πολιτικά (1μ): επιλύουν διαφορές μεταξύ ιδιωτών (2μ), οι οποίοι προσφεύγουν συνήθως σε αυτά με αγωγή και ζητούν χρηματική αποζημίωση (1μ).
· Ποινικά (1μ): επιβάλλουν τις προβλεπόμενες από τον νόμο ποινές στους δράστες εγκλημάτων (1μ).  Η διαδικασία ενώπιον των δικαστηρίων αυτών κινείται είτε αυτεπαγγέλτως από τον Εισαγγελέα, στη γνώση του οποίου περιέρχεται η τέλεση ενός εγκλήματος (1μ), είτε μετά από μήνυση εκ μέρους κάποιου ιδιώτη (1μ).
· Διοικητικά (1μ): επιλύουν διαφορές μεταξύ κράτους και ιδιωτών, όταν αυτοί θεωρούν ότι αδικήθηκαν από κάποια ενέργεια ενός κρατικού οργάνου (2μ). Οι πολίτες προσφεύγουν στα διοικητικά δικαστήρια με αίτηση ακυρώσεως ή προσφυγή, για να ζητήσουν ακύρωση ή μεταρρύθμιση της διοικητικής πράξης (1μ).
(β) Να αναφέρετε όσα γνωρίζετε για τα ανώτατα δικαστήρια της Ελλάδας (μονάδες 8). 
· Ο Άρειος Πάγος (1μ)είναι το ανώτατο πολιτικό και ποινικό δικαστήριο της χώρας (1μ).  

· Το Συμβούλιο της Επικρατείας (1μ) είναι το ανώτατο διοικητικό δικαστήριο (2μ).  Το Συμβούλιο της Επικρατείας ελέγχει αν είναι νόμιμη η δράση της Διοίκησης και έχει έτσι πρωταρχική σημασία για την προστασία του διοικούμενου από ενδεχόμενη κρατική αυθαιρεσία (1μ).  

· Ανώτατο διοικητικό δικαστήριο, ειδικό όμως, είναι και το Ελεγκτικό Συνέδριο (1μ) με κύρια αρμοδιότητα τον δημοσιονομικό έλεγχο του κράτους, όπως για παράδειγμα τον έλεγχο των δαπανών του Δημοσίου (1μ).
Μονάδες 20 

